b'\n_START_ARTICLE_\nDen farlige alder\n_START_SECTION_\nHandling\n_START_PARAGRAPH_\nDen 40 \xc3\xa5r gamle enkegrevinde Elsie von Lindtner (Gerda Christophersen) som er amour\xc3\xb8st interesseret i sin datter Lisas (Clara Wieth) forlovede Leopold von W\xc3\xbcrzen (Valdemar Psilander). Under fejringen af de to unge menneskers forlovelse, forf\xc3\xb8rer Elsie datterens mand, og datteren overrasker de to midt i et kys. Datteren rejser bort og Elsie og Leopold gifter sig. Men efter et par \xc3\xa5rs \xc3\xa6gteskab er de langt fra s\xc3\xa5 lykkelige som de kunne \xc3\xb8nske sig, hun har fortsat sit l\xc3\xb8sslupne udsv\xc3\xa6vende liv, mens han sidder derhjemme og har m\xc3\xb8rke tanker over sit liv. Elsie bliver inviteret til en fest hvor den italienske sanger Enrice Vall\xc3\xa9 (Aage Hertel) skal optr\xc3\xa6de. Samtidigt med festen har Leopold besluttet sig for at forlade Elsie og tage p\xc3\xa5 en l\xc3\xa6ngere rejse. Han efterlader et afskedsbrev, og da Elsie senere l\xc3\xa6ser det inviterer hun Enrice hjem og forf\xc3\xb8rer ham, og sammen rejser de to til Paris, hvor hun igen forts\xc3\xa6tte sit udsv\xc3\xa6vende liv med mange yngre m\xc3\xa6nd. Noget tid senere bliver Elsie syg, hun indl\xc3\xa6gges d\xc3\xb8deligt syg p\xc3\xa5 et sanatorium, og skriver efter datteren og manden (Leopold). Datteren kommer lige tids nok f\xc3\xb8r moderen d\xc3\xb8r, mens manden kommer for sent. De to m\xc3\xb8des da, men skilles igen. Hun ud for at m\xc3\xb8de verdenen, tilsyneladende lykkelig, han ud for at duellere med Enrice, for at have forbrudt sig p\xc3\xa5 hans \xc3\xa6re ved at have haft en aff\xc3\xa6re med hans kone. Han bliver d\xc3\xb8deligt s\xc3\xa5ret og filmen afslutter med teksten: "D\xc3\xb8delig saaret af Modstanderens Kugle ender hansit forspildte Liv for den Kvindes skyld, der \xc3\xb8dede Livet for ham.".'